wannaphong/clean_thaiwikipedia huggingface dataset:
# อานนท์ บุษผา
อานนท์ บุษผา เป็นนักฟุตบอลชาวไทย ปัจจุบันเล่นให้กับอุบล ครัวนภัส ในไทยลีก 3

อานนท์เริ่มเล่นฟุตบอลครั้งแรกตั้งแต่ระดับเยาวชนที่โรงเรียนกีฬาจังหวัดนครสวรรค์ และอยู่ในชุดที่ได้แชมป์กีฬาเยาวชนแห่งชาติ ครั้งที่ 22 ที่ จ. ลำปาง เมื่อ พ.ศ. 2549 ซึ่งในเวลานั้น อานนท์ได้เซ็นสัญญากึ่งอาชีพกับสโมสรฟุตบอลจังหวัดนครสวรรค์ โดยเล่นในตำแหน่งกองหน้า ใส่เบอร์เสื้อหมายเลข 19 แต่ก็สามารถเล่นในตำแหน่งกองกลาง และในบางครั้งก็เป็นกองหลังได้ด้วย อานนท์ได้รับการยกย่องจากแฟนคลับของสโมสรฟุตบอลจังหวัดนครสวรรค์ว่าเป็น "กองหน้าที่คมที่สุดของสโมสรในยุค 2005-2010"

อานนท์มีชื่อเล่นให้กับสโมสรฟุตบอลจังหวัดนครสวรรค์มาจนถึงจบ พ.ศ. 2552 ในฤดูกาลนั้นสโมสรฟุตบอลจังหวัดนครสวรรค์ได้อันดับสุดท้ายของดิวิชั่น 1 แต่อานนท์ยังทำประตูได้ถึง 12 ประตู จากการลงเล่นเพียงครึ่งฤดูกาลหลัง และได้ตำแหน่งรองดาวซัลโวของการแข่งขันฤดูกาลนั้น จากผลงานดังกล่าวฤดูกาลต่อมาอานนท์จึงได้ย้ายไปสังกัดบีอีซี เทโรศาสน อย่างไม่มีค่าตัว โดยได้รับเบอร์เสื้อ 24 แต่จากปัญหาการบาดเจ็บ และการแข่งขันในทีมที่มีสูง อานนท์จึงมักได้ลงเล่นแต่ในทีมสำรอง และไม่มีโอกาสได้ลงเล่นในทีมชุดใหญ่ในการแข่งขันพรีเมียร์ลีกฤดูกาลนั้นเลย แต่ก็ยังได้ลงสัมผัสสนามบ้างในรายการฟุตบอลถ้วย เมื่อจบฤดูกาล 2552 อานนท์ไม่ได้รับการต่อสัญญาจากสโมสร

หลังจากถูกปล่อยตัวจากเทโรฯ อานนท์ได้เซ็นต์สัญญากับ สโมสรฟุตบอลจังหวัดนนทบุรี แต่เพียงครึ่งฤดูกาลก็ถูกปล่อยตัวพร้อมนักเตะของทีมอีกหลายรายด้วยเหตุผลภาระค่าใช้จ่ายของสโมสรนนทบุรีปล่อยดาวเตะพ้นทีม 8 ราย ฤดูกาล 2554 อานนท์ย้ายมาสังกัดสโมสรฟุตบอลชลบุรีเอฟซี ในช่วงการเปิดตลาดซื้อขายนักเตะเลค 2 แต่ไม่ได้รับโอกาสในการลงสนามให้ต้นสังกัด อานนท์จึงถูกปล่อยให้กับ สโมสรฟุตบอลจังหวัดสมุทรสาคร ในสัญญายืมตัวเจ้านนท์ อานนท์ บุปผา หัวหอกความหวังใหม่ สำเภามหาชัย ในฤดูกาลต่อมาอานนท์ย้ายสู่สโมสรสโมสรฟุตบอลเกร็กคู ลูกทัพฟ้า ปทุมธานี แต่ยังไม่ได้ลงสนามทีมงานสโมสรที่ติดดึงตัวเขาเข้ามาในทีมก็ลาออก อานนท์จึงต้องย้ายสังกัดสู่สโมสรฟุตบอลจังหวัดเชียงใหม่

เกียรติยศ
สโมสร
อุบล ยูเอ็มที ยูไนเต็ด 

ลีกภูมิภาค ดิวิชัน 2 : โซนภาคตะวันออกเฉียงเหนือ
 รองชนะเลิศ : 2558
ลีกภูมิภาค ดิวิชัน 2 : รอบแชมเปี้ยนส์ ลีก
ชนะเลิศ : 2558
# ฌูว์เลียง โฟแบร์
ฌูว์เลียง โฟแบร์ (เกิดเมื่อวันที่ 1 สิงหาคม ค.ศ. 1983) เป็นอดีตนักฟุตบอลชาวฝรั่งเศส ปัจจุบันเล่นให้กับสโมสรฟุตบอลเวสต์แฮมยูไนเต็ด เขาลงเล่นนัดเดียวให้แก่ทีมชาติฝรั่งเศส ก่อนที่จะย้ายไปเล่นให้แก่ทีมชาติมาร์ตีนิกใน ค.ศ. 2014

ในประเทศฝรั่งเศส เขาได้รับชื่อเล่นว่า "เลอเตเฌเว" หรือ "รถไฟด่วน"
# มาร์ก โนเบิล
มาร์ก เจมส์ โนเบิล (;เกิด 8 พฤษภาคม ค.ศ. 1987) เป็นอดีตนักฟุตบอลชาวอังกฤษ เป็นที่จดจำมากที่สุดในช่วงการเล่นในตำแหน่งกองกลางให้แก่เวสต์แฮมยูไนเต็ด โดยเขาเล่นให้แก่สโมสรมายาวนานถึง 18 ปี และติดอันดับนักฟุตบอล 10 อันดับที่ลงสนามให้สโมสรมากที่สุด จนได้รับฉายาว่า มิสเตอร์เวสต์แฮม
# โทนี ชาลู
แอนโทนี มาร์คัส "โทนี" ชาลู  นักแสดงชาวอเมริกันเชื้อสายเลบานอน มีชื่อเสียงจากบทบาทการแสดงในภาพยนตร์ซีรีส์เรื่อง Wing ทางเอ็นบีซี (ฤดูกาลที่ 3 ถึง 8 ระหว่างปี 1992 ถึง 1997) และรับบทนำในซีรีส์ Monk ทางยูเอสเอ เนตเวิร์ก ระหว่างปี 2002 ถึง 2009

ชาลูเกิดที่เมืองกรีนเบย์ รัฐวิสคอนซิน บิดาเป็นชาวเลบานอนอพยพ ส่วนมารดาเป็นชาวอเมริกันเชื้อสายเลบานอนรุ่นที่สอง ชาลูเป็นลูกคนสุดท้องในจำนวน 10 คน "Monk" hits 100, not that anyone's obsessively counting Venice Magazine, July-August 2008

ชาลูมีความชื่นชอบการแสดงตั้งแต่สมัยเรียนมัธยม เขาศึกษาต่อด้านการละคร จนจบปริญญาโทด้านการแสดงจากมหาวิทยาลัยเยล และเล่นละครเวที  

ผลงานที่สร้างชื่อเสียงอย่างมากให้เขา เป็นภาพยนตร์ซีรีส์สืบสวน-ตลก  มังค์ เขารับบทเป็น เอเดรียน มังค์ นักสืบประจำแผนกคดีอาชญากรรมของกรมตำรวจซาน ฟรานซิสโกที่เป็นโรคย้ำคิดย้ำทำ (Obsessive–compulsive disorder - OCD) และเป็นโรคกลัวสารพัด ทั้งกลัวความสูง, กลัวคนแปลกหน้า, กลัวเชื้อโรค, กลัวสารพัด ซีรีส์นี้ได้รับความนิยมสูงสุด และทำให้เขาได้รับรางวัลเอมมี 3 รางวัล รางวัลลูกโลกทองคำ 1 รางวัล และรางวัลสมาคมนักแสดงภาพยนตร์และโทรทัศน์ 2 รางวัล  สาขานักแสดงนำยอดเยี่ยม ซีรีส์ตลก http://www.imdb.com/name/nm0001724/awards
# แฟนซีน
แฟนซีน (มาจากคำว่า fan และ magazine หรือ -zine) เป็นสิ่งตีพิมพ์จากมือสมัครเล่นและไม่เป็นทางการ ที่ผลิตโดยแฟน โดยเฉพาะอย่างยิ่งปรากฏการณ์ทางสังคม (เช่น บทประพันธ์ หรือแนวเพลง) เพื่อปลดปล่อยให้ผู้อื่นที่สนใจ คำว่า แฟนซีน เกิดขึ้นในเดือนตุลาคม ค.ศ. 1940 ในแฟนซีนนวนิยายวิทยาศาสตร์ โดย รัส เชาเวเนต 

โดยทั่วไปแล้ว ผู้พิมพ์ บรรณาธิการ และผู้เขียนบทความ หรือ ภาพ ให้กับแฟนซนนั้น จะไม่ได้ค่าตอบแทนใด โดยแฟนซีนอาจจะแจกฟรี หรือราคาไม่แพง เพื่อครอบคลุมค่าใช้จ่ายการผลิต แฟนซีนบางฉบับก็พัฒนากลายมืออาชีพ (ในบางครั้งเรียก โปรซีน) และมีนักเขียนอาชีพหลายคนก็เริ่มเขียนมาจากแฟนซีน
# โคริยามะ
โคริยามะ  เป็นนครศูนย์กลางหลักในภูมิภาคนากาโดริ จังหวัดฟูกูชิมะ ประเทศญี่ปุ่น ณ วันที่ 1 มกราคม 2020 โคริยามะมีประชากรประมาณ 322,996 คน 141,760 ครัวเรือน ความหนาแน่นของประชากร 430 คนต่อตารางกิโลเมตร และมีขนาดพื้นที่ทั้งสิ้น  โคริยามะได้รับการกำหนดเป็นนครศูนย์กลาง และเป็นศูนย์กลางการค้าของจังหวัดฟูกูชิมะ โคริยามะเป็นเมืองที่ใหญ่เป็นอันดับสามในภูมิภาคโทโฮกุ

thumb|ใจกลางเมืองโคริยามะ
# ยาโอะ
ยาโอะ  เป็นนครในจังหวัดโอซากะ ประเทศญี่ปุ่น ก่อตั้งขึ้นเมื่อวันที่ 1 เมษายน พ.ศ. 2491 ในปี พ.ศ. 2552 มีจำนวนประชากรประมาณ 271,454 คน มีขนาดพื้นที่ทั้งสิ้น 41.71 ตารางกิโลเมตร
# เส้นรอบรูป
thumb|250px|right|เมื่อเส้นผ่านศูนย์กลางของรูปวงกลมเท่ากับหนึ่งหน่วย เส้นรอบรูปจะเท่ากับ π หน่วย ซึ่งเป็นระยะทางที่รูปวงกลมกลิ้งไปได้หนึ่งรอบ
เส้นรอบรูป หมายถึงเส้นทางปิดที่ล้อมรอบพื้นที่หนึ่ง คำนี้อาจใช้อ้างถึงเส้นทางหรือความยาวของเส้นทางนั้น ซึ่งก็คือความยาวรอบรูปของรูปร่างชนิดใดชนิดหนึ่ง นอกจากนี้เส้นรอบรูปของรูปวงกลมเรียกว่าเส้นรอบวง

P=33.57(7.50+4.40)

 สูตรเส้นรอบรูป 
thumb|เส้นรอบรูปของรูปสี่เหลี่ยมจัตุรัสนี้ยาวเท่ากับ 8 หน่วย
 รูปร่าง  สูตรเส้นรอบรูป  ตัวแปร รูปวงกลม    r = รัศมีของรูปวงกลมD = เส้นผ่านศูนย์กลางของรูปวงกลม รูปวงรี    a, b = กึ่งแกนของรูปวงรี รูปสามเหลี่ยม    a, b, c = ความยาวของด้านทั้งสาม รูปสี่เหลี่ยมจัตุรัส    l = ความยาวของด้านใดด้านหนึ่ง รูปสี่เหลี่ยมมุมฉาก    l = ความยาว, w = ความกว้าง รูปสี่เหลี่ยมด้านขนาน    a, b = ความยาวของด้านจากจุดยอดจุดหนึ่ง รูปหลายเหลี่ยมด้านเท่า    n = จำนวนด้านของรูปหลายเหลี่ยมa = ความยาวของด้านใดด้านหนึ่ง รูปหลายเหลี่ยมปรกติ(ด้านเท่ามุมเท่า)    n = จำนวนด้านของรูปหลายเหลี่ยมb = ระยะห่างระหว่างจุดศูนย์กลางกับจุดยอดจุดหนึ่ง รูปหลายเหลี่ยมทั่วไป     = ความยาวของด้านที่ i ของรูป n เหลี่ยม (ตั้งแต่ 1 ถึง n)
เส้นรอบรูปเกี่ยวกับระยะทางรอบรูปของรูปร่างอย่างใดอย่างหนึ่ง เส้นรอบรูปสำหรับรูปร่างทั่วไปสามารถคำนวณเป็นเส้นทางด้วย  เมื่อ L เป็นความยาวของเส้นทาง และ ds คือส่วนของเส้นตรงกณิกนันต์ (ขนาดเล็กมากและมีจำนวนเป็นอนันต์) ทั้งสองอย่างนี้ต้องถูกแทนที่ด้วยรูปแบบทางพีชคณิตอื่นเพื่อให้สามารถหาคำตอบได้ เป็นสัญกรณ์ขั้นสูงของเส้นรอบรูป ซึ่งรวมถึงไฮเพอร์เซอร์เฟซ (hypersurface) ที่ล้อมรอบปริมาตรในปริภูมิแบบยูคลิด n มิติ พบได้ในทฤษฎีของเซตกัชชอปโปลี (Caccioppoli set)
# ระบบเซนติเมตร–กรัม–วินาที
ระบบเซนติเมตร–กรัม–วินาที (ย่อว่า CGS) คือระบบการวัดทางกายภาพในมาตราเมตริก โดยใช้ เซนติเมตรเป็นหน่วยวัดความยาว, กรัมเป็นหน่วยวัดมวล, และ วินาที เป็นหน่วยวัดเวลา หน่วยการวัดทั้งหมดในระบบนี้จะมีพื้นฐานจากหน่วยทั้งสามนี้ แต่ก็มีการขยายการใช้มาตราซีจีเอสนี้กับการวัดค่าแม่เหล็กไฟฟ้าได้หลายวิธี
# ตะกอนน้ำพารูปพัด
ตะกอนน้ำพารูปพัด  เป็นเนินตะกอนเกิดจากทางน้ำที่ไหลจากหุบเขาชันลงสู่พื้นราบ เมื่อความเร็วของกระแสน้ำลดลงจนไม่สามารถนำพาตะกอนบางส่วนต่อไปได้ ตะกอนดังกล่าวจึงตกสะสมบริเวณใกล้กับเนินเขาในลักษณะที่กระจายออกไปรอบข้างเป็นรูปพัดฐิติมา เจริญฐิติรัตน์, มนตรี ชูวงษ์, ปัญญา จารุศิริ, วิโรจน์ ดาวฤกษ์, เอกสารประกอบคำสอนวิชา ธรณีวิทยากายภาพ (Lecture note: Physical Geology). ภาควิชาธรณีวิทยา คณะวิทยาศาสตร์ จุฬาลงกรณ์มหาวิทยาลัย, ปีการศึกษา 2546. สืบค้นเมื่อ 16 สิงหาคม 2564. ตะกอนประกอบด้วยชั้นทรายสลับกับชั้นกรวดและดินเคลย์ มีการคัดขนาดปานกลาง มีสีน้ำตาลและน้ำตาลปนเทา มักแสดงลักษณะโครงสร้างชั้นตะกอนแบบเรียงขนาดจากเล็กขึ้นไปใหญ่ (coarsening upward sequence) ตะกอนหน่วยนี้ไม่หนามากนัก ประมาณ 5-20 เมตร และครอบคลุมพื้นที่ไม่กว้างขวาง

 ประเภทของตะกอนน้ำพารูปพัด 
มี 2 ประเภท คือ
 Arid fan เกิดในสภาพอากาศที่แห้งแล้ง  มีพืชพรรณปกคลุมน้อย ส่วนมากมีขนาดเล็กโดยทั่วไปเล็กกว่า 30 กิโลเมตร
 Humid Fan สามารถพบได้ในที่ชื้น ตะกอนน้ำพารูปพัดอาจมีการเคลื่อนที่ตามแนวความชัน ติดกับ alluvial plain, beach, tidal flat

ตามบริเวณขอบของภูเขา อาจจะพบตะกอนน้ำพารูปพัดเกิดอยู่ข้าง ๆ กันและมีการเคลื่อนที่เข้าหากันทางด้านข้างจนติดกัน เรียกว่า Piedmont หรือ Bajada

 ลักษณะของตะกอนน้ำพารูปพัด 
 รูปร่างเรขาคณิต 
 รูปกรวย หรือโค้ง เมื่อมองจากด้านบน จะมีลักษณะคดโค้งและพัฒนาเต็มที่
 ภาพตัดขวางตามแนวยาว (fanhead ไป fantoe) มีลักษณะเว้า
 ภาพตัดขวางตามกว้าง มีลักษณะนูน

 การแบ่งส่วนของตะกอนน้ำพารูปพัด 
สามารถแยกออกเป็น 3 ส่วน คือ
 Upper fan
 Midfan
 Distal fan
# ช่วงต่ำสุดมอนเดอร์
ช่วงต่ำสุดมอนเดอร์  คือชื่อใช้เรียกช่วงเวลาประมาณปี ค.ศ. 1645-1715 ซึ่งสังเกตพบจุดมืดดวงอาทิตย์ในปริมาณที่น้อยมาก 

หลักการนี้เริ่มมีชื่อเสียงขึ้นเมื่อ จอห์น เอ. เอ็ดดี้ เผยแพร่บทความชิ้นสำคัญเมื่อปี 1976 ในวารสาร Science ชื่อว่า "The Maunder Minimum" นักดาราศาสตร์ยุคก่อนหน้าเอ็ดดี้ตั้งชื่อช่วงเวลานี้ตามชื่อของนักดาราศาสตร์ดวงอาทิตย์ เอ็ดเวิร์ด ดับเบิลยู. มอนเดอร์ (1851-1928) ผู้ศึกษาว่าละติจูดของจุดมืดบนดวงอาทิตย์มีการเปลี่ยนแปลงไปเมื่อเวลาผ่านไปWho named the Maunder Minimum? ช่วงเวลาที่มอนเดอร์เฝ้าสังเกตการณ์ครอบคลุมช่วงครึ่งหลังของคริสต์ศตวรรษที่ 16 เอ็ดเวิร์ด มอนเดอร์ ตีพิมพ์บทความ 2 ชิ้นในปี 1890 และ 1894 โดยอ้างถึงบทความก่อนหน้านี้ที่เขียนโดย กุสตาฟ สปอร์เรอร์

ช่วงต่ำสุดมอนเดอร์ ครอบคลุมช่วงเวลาที่อุณหภูมิของโลกมีค่าต่ำกว่าค่าเฉลี่ย ซึ่งสอดคล้องกันกับ ช่วงต่ำสุดดาลตัน และ ช่วงต่ำสุดสปอร์เรอร์

ตลอดช่วงเวลา 30 ปีของช่วงต่ำสุดมอนเดอร์ นักดาราศาสตร์สังเกตพบจุดมืดดวงอาทิตย์เพียง 50 จุด ขณะที่ตามปกติแล้วจะพบจุดมืดประมาณ 40,000-50,000 จุดในปัจจุบัน
# ความไม่เสถียรของจีนส์
ความไม่เสถียรของจีนส์  เป็นสาเหตุทำให้เกิดการยุบตัวของเมฆระหว่างดาวและทำให้เกิดการก่อตัวของดาวฤกษ์เป็นลำดับต่อไป เกิดขึ้นเมื่อแรงดันก๊าซภายในไม่เพียงพอที่จะป้องกันการยุบตัวจากแรงโน้มถ่วงของห้วงบริเวณที่เต็มไปด้วยสสาร การจะดำรงภาวะเสถียรไว้นั้น กลุ่มเมฆจะต้องมีภาวะสมดุลอุทกสถิต ซึ่งในกรณีของกลุ่มเมฆทรงกลมนั้นสามารถแปลงเป็นสมการได้ดังนี้

 ,

โดยที่  คือมวลที่อยู่ภายใน,  คือแรงดัน,  คือความหนาแน่นของก๊าซที่ระยะรัศมี ,  คือ ค่าคงที่แรงโน้มถ่วง และ  คือรัศมี ภาวะสมดุลจะคงอยู่ได้ถ้ามีความยุ่งเหยิงเล็ก ๆ เกิดขึ้น แต่จะเข้าสู่ความไม่เสถียรถ้ามันขยายตัวขึ้น โดยทั่วไป กลุ่มเมฆไม่เสถียรถ้ามันมีมวลสูงมากๆ ที่อุณหภูมิค่าหนึ่ง หรือเย็นมาก ๆ ที่ขีดมวลค่าหนึ่ง ทำให้แรงโน้มถ่วงเอาชนะแรงดันก๊าซภายในได้
# กลุ่มเมฆบอก
กลุ่มเมฆบอก  คือกลุ่มเมฆมืดประกอบด้วยแก๊สและฝุ่นคอสมิกที่หนาแน่นมาก ซึ่งบางครั้งก็เป็นแหล่งกำเนิดในการก่อตัวของดาวฤกษ์ มักค้นพบในย่านเอชทู และมักมีมวลประมาณ 2 ถึง 50 เท่าของมวลดวงอาทิตย์ ภายในบริเวณที่มีขนาดประมาณ 1 ปีแสง ภายในประกอบด้วยโมเลกุลไฮโดรเจน (H2),คาร์บอนออกไซด์ และฮีเลียม และอีกประมาณ 1% (โดยมวล) เป็นฝุ่นซิลิเกต โดยมากแล้วกลุ่มเมฆบอกมักเป็นต้นกำเนิดของระบบดาวคู่หรือระบบดาวหลายดวง ผู้คนพบกลุ่มเมฆบอกครั้งแรกคือ บาร์ท บอก ในช่วงคริสต์ทศวรรษ 1940

กลุ่มเมฆบอกเป็นหัวข้อการวิจัยที่ยังดำเนินการอยู่อย่างกว้างขวาง โดยเป็นที่เข้าใจว่าเป็นหนึ่งในบรรดาวัตถุที่เย็นที่สุดในเอกภพ โครงสร้างและความหนาแน่นของกลุ่มเมฆยังเป็นเรื่องลึกลับ
# ลัคเนา
ลัคเนา (; , ตัวปริวรรตอักษรไทย: ลขนอู, , Lakhnaū,) เป็นเมืองหลวงของรัฐอุตตรประเทศ ประเทศอินเดีย มีประชากรหนาแน่นมาก ประมาณ 2.7 ล้านคน และถือเป็นเมืองสายหลักของชุมนุมทางรถไฟที่จะเชื่อมต่อไปรัฐอื่นๆ อีกมากมาย
# ดาวยักษ์ใหญ่ยิ่ง
ดาวยักษ์ใหญ่ยิ่ง หรือ ไฮเปอร์ไจอันต์ (ระดับกำลังส่องสว่าง 0) คือดาวฤกษ์ที่มีมวลและกำลังส่องสว่างขนาดมหาศาล ซึ่งเป็นตัวแสดงว่ามีอัตราการสูญเสียมวลที่สูงมาก

ดาวฤกษ์ชนิดนี้มีระดับความสว่างสูงยิ่งยวด ถึงหลายล้านเท่าของกำลังส่องสว่างดวงอาทิตย์ทีเดียว และมีอุณหภูมิสูงมากระหว่าง 3,500 K ถึง 35,000 K มวลของดาวยักษ์ใหญ่ยิ่งมีมหาศาล ทำให้ช่วงอายุของดาวนี้สั้นมากเมื่อพิจารณาในเส้นเวลาทางดาราศาสตร์ คือเพียงไม่กี่ล้านปีเท่านั้น เมื่อเทียบกับอายุของดาวฤกษ์อื่น เช่น ดวงอาทิตย์ของเรา ซึ่งมีอายุราวหมื่นล้านปี ด้วยเหตุนี้ ดาวยักษ์ใหญ่ยิ่งจึงมีอยู่น้อยมาก ที่รู้จักกันในปัจจุบันนี้ก็มีเพียงไม่กี่ดวงเท่านั้น

 ดาวยักษ์ใหญ่ยิ่งซึ่งเป็นที่รู้จัก 
การศึกษาดาวยักษ์ใหญ่ยิ่งทำได้ลำบากมากเพราะหายากและมีอยู่เป็นจำนวนน้อย ตามเหตุผลเท่าที่ทราบกัน ดูเหมือนจะมีขีดจำกัดความสว่างสูงสุดอยู่สำหรับดาวยักษ์ใหญ่ยิ่งที่มีอุณหภูมิเย็นที่สุด (คือพวกที่มีสีเหลืองและแดง)ในจำนวนนี้ไม่มีดวงใดที่สว่างเกินกว่า M -9.5 ซึ่งเท่ากับกำลังส่องสว่างประมาณ 500,000 เท่าของกำลังส่องสว่างดวงอาทิตย์

 ดาวยักษ์ใหญ่ยิ่งน้ำเงิน 
 ซีตา¹ แมงป่อง 
 เอ็มเคซี 314
 เอชดี 169454
 บีดี -14° 5037 
 หงส์ โอบี 2-12
 อาร์ 136 เอ 1 เป็นดาวยักษ์ใหญ่ยิ่งที่มีมวลมากที่สุดเท่าที่มีการบันทึกในปัจจุบัน มีมวลประมาณ 265 เท่าของมวลดวงอาทิตย์

 ดาวยักษ์ใหญ่ยิ่งขาว 
 6 แคสสิโอเปีย

 ดาวยักษ์ใหญ่ยิ่งเหลือง 

เป็นประเภทดาวฤกษ์ที่หาได้ยากมาก มีเพียง 7 ดวงเท่านั้นที่ทราบว่าอยู่ในดาราจักรของเรา
 โร แคสสิโอเปีย อยู่ทางตอนเหนือของกลุ่มดาวแคสสิโอเปีย มีกำลังส่องสว่างประมาณ 500,000 เท่าของดวงอาทิตย์
 วี 509 แคสสิโอเปีย
 ไออาร์ซี+10420

 ดาวยักษ์ใหญ่ยิ่งแดง 
 อาร์ดับเบิลยู ซีฟิอัส
 เอ็นเอ็มแอล หงส์
 วีเอ็กซ์ คนยิงธนู
 วีวี ซีฟิอัส
 เอส เพอร์ซิอัส
 วีวาย สุนัขใหญ่ มีเส้นผ่านศูนย์กลางใหญ่ที่สุดในบรรดาดาวฤกษ์ที่รู้จักทั้งหมด คือประมาณ 1800 ถึง 2100 เท่าของดวงอาทิตย์ หรือเทียบได้กับเส้นผ่านศูนย์กลางวงโคจรของดาวเสาร์
# เจเอฟ-17
เจเอฟ-17 ทันเดอร์ (PAC JF-17 Thunder; JF-17 ย่อมาจาก Joint Fighter-17) หรือ เอฟซี-1 เสี่ยวหลง (CAC FC-1 Xiaolong; FC-1 ย่อมาจาก Fighter China-1) เป็นเครื่องบินขับไล่หลายบทบาท เครื่องยนต์เดี่ยว ที่ร่วมพัฒนาและสร้างขึ้นโดย โรงงานอุตสาหกรรมอากาศยานเฉิงตู (Chengdu Aircraft Industries Corporation - CAC) ของประเทศจีน กับ โรงงานการบินปากีสถาน (Pakistan Aeronautical Complex - PAC) ของประเทศปากีสถาน

thumb|left|JF-17 ของกองทัพอากาศปากีสถาน บินโชว์ที่งานแสดงการบินจูไห่ 2010
เครื่องเจเอฟ-17 ถูกพัฒนาขึ้นตามความต้องการของกองทัพอากาศปากีสถาน ที่ต้องการเครื่องบินรุ่นใหม่ ทันสมัย และราคาประหยัด  เพื่อนำมาทดแทนเครื่องบินรุ่นเก่าที่กำลังจะปลดประจำการ ทั้งเครื่องบินทิ้งระเบิดหนานฉาง คิว-5 เครื่องบินสกัดกั้นเฉิงตู เอฟ-7 และเครื่องบินขับไล่ดัซโซลท์ มิราจ III  และเพื่อใช้ส่งออกให้กับประเทศอื่นที่ต้องการจัดหามาใช้ประจำการ 

เครื่องบินรุ่นนี้สืบเนื่องมาจากโครงการพัฒนาและปรับปรุงเครื่องบินเอฟ-7 โดยความร่วมมือระหว่างจีน กับบริษัทกรัมแมน ของสหรัฐอเมริกา ในปี 1989 แต่ทางบริษัทถอนตัวจากโครงการหลังจากมีการคว่ำบาตรต่อจีนเนื่องจากเหตุการณ์ชุมนุมประท้วงที่จัตุรัสเทียนอันเหมิน และวิศวกรจีนได้ดำเนินโครงการต่อ ร่วมกับวิศวกรปากีสถาน และนักออกแบบจากสำนักงานออกแบบมิโคยันของรัสเซีย

เครื่องบินต้นแบบ PT-01 ได้รับการเปิดตัวเมื่อวันที่ 31 พฤษภาคม 2003 และทำการบินทดสอบในเดือนสิงหาคม ปีเดียวกัน ใช้เครื่องยนต์ Klimov RD-93 จากรัสเซีย  โรงงานผลิตที่เมืองกัมรา แคว้นปัญจาบ ประเทศปากีสถานได้เริ่มสายการผลิตในเดือนมกราคม 2008 และเริ่มส่งมอบให้กับกองทัพอากาศปากีสถานในปี 2010

 ประเทศผู้ใช้งาน 
thumb|400px|ประเทศผู้ใช้งานเจเอฟ-17
 
 กองทัพอากาศปากีสถาน: มี 161 ลำ และ อยู่ระหว่างผลิต 27 ลำ
 
 กองทัพอากาศพม่า: มี 11 ลำ และ อยู่ระหว่างผลิต 5 ลำ
 
 กองทัพอากาศไนจีเรีย: มี 3 ลำ
 
 กองทัพอากาศอาเซอร์ไบจาน: มี 14 ลำ และ อยู่ระหว่างผลิต 50 ลำ
 
 กองทัพอากาศอิรัก: อยู่ระหว่างผลิต 12 ลำhttps://theprint.in/defence/iraq-to-buy-pakistan-china-co-produced-jf-17-fighter-jets-in-664-mn-deal/1668435/https://www.timesaerospace.aero/features/defence/thunder-struckhttps://www.forbes.com/sites/pauliddon/2023/07/10/iraq-might-buy-pakistans-jf-17-fighter-or-frances-rafale-or-both/
# เฮียร์ส
เฮียร์ส  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,000 คน ประกอบด้วยตัวเมืองหลักและหลายเขตย่อยขนาดเล็กล้อมรอบ ในปี ค.ศ. 1971 และ ค.ศ. 1977 ได้มีการควบรวมเขตย่อยต่างๆ ทั้ง 12 หมู่บ้านเข้ามาไว้ด้วยกันพร้อมกับเปลี่ยนแปลงฐานะเป็นเทศบาล

 แหล่งข้อมูลอื่น 

 เว็บไซต์อย่างเป็นทางการของเฮียร์ส 
 เว็บใชต์ที่กล่าวถึงประวัติศาสตร์ของเฮียร์ส
# อเล็กซ์ เพตตีเฟอร์
อเล็กซานเดอร์ ริชาร์ด "อเล็กซ์" เพตตีเฟอร์  เกิดเมื่อวันที่ 10 เมษายน ค.ศ. 1990 เป็นนักแสดงชาวอังกฤษ<ref>England & Wales, Birth Index: 1984-2005</ref> เขาแสดงในละครเวทีโรงเรียนและละครโทรทัศน์ ก่อนที่จะมารับบท อเล็กซ์ ไรเดอร์ บทหลักในภาพยนตร์เรื่อง Stormbreaker เพตตีเฟอร์ ได้รับการเสนอชื่อเข้าชิงรางวัลยังอาร์ทิสต์ และรางวัลเอมไพร์ จากบทบาทนี้ เขาเป็นนายแบบโฆษณาให้กับเบอร์เบอร์รี หลายครั้ง เขารับบทนำในภาพยนตร์เรื่อง I Am Number Four  หนังแนวนวนิยายวิทยาศาสตร์ และถัดมากับเรื่อง Beastly''

ผลงาน
 ปี ชื่อเรื่อง บท หมายเหตุ 2005 Tom Brown's Schooldays  Tom BrownTV movie 2006 Stormbreaker  Alex Rider 2008 Wild Child  Freddie Kingsley 2009 Tormented  Bradley White 2011 I Am Number Four  John Smith/Number Four/Daniel Jones 2011 Beastly  Kyle Kingson/Hunter 2011 In Time  Fortis 2012 Magic Mike  Adam/"The Kid" 2013   Thomas Westfall 2014 Endless Love  David Axelrod  Filming
# ทฤษฎีไดนาโม
ทฤษฎีไดนาโม  เสนอกลไกซึ่งวัตถุท้องฟ้าเช่นโลก หรือดาวฤกษ์ ใช้ในการสร้างสนามแม่เหล็ก ทฤษฎีนี้อธิบายถึงกระบวนการที่เกิดจากการหมุนรอบตัวเอง การพา และการเหนี่ยวนำทางไฟฟ้าของของไหล ว่าสามารถดำรงสนามแม่เหล็กเอาไว้ในตลอดช่วงเวลาทางดาราศาสตร์

 แหล่งข้อมูลอื่น 
 กระบวนการไดนาโม ส่วนหนึ่งในการเกิดสนามแม่เหล็กโลก The Great Magnet, the Earth
# เปลวสุริยะ
เปลวสุริยะ  คือการระเบิดใหญ่ในชั้นบรรยากาศของดวงอาทิตย์ ที่ปลดปล่อยพลังงานออกมาถึง 6 × 1025 จูล (ประมาณ 1 ใน 6 ของพลังงานที่ปลดปล่อยจากดวงอาทิตย์ทุกวินาที) คำนี้สามารถใช้เรียกปรากฏการณ์ลักษณะเดียวกันที่เกิดขึ้นบนดาวฤกษ์อื่น ๆ โดยจะเรียกว่า เปลวดาวฤกษ์ (stellar flare)

เปลวสุริยะส่งผลกระทบต่อชั้นบรรยากาศของดวงอาทิตย์ทั้งหมด (โฟโตสเฟียร์, โครโมสเฟียร์, และโคโรนา) ทำให้พลาสมามีความร้อนถึงหลายสิบล้านเคลวิน และเร่งอนุภาคอิเล็กตรอน โปรตอน และไอออนหนักจนเข้าใกล้ความเร็วแสง เกิดการแผ่รังสีแม่เหล็กไฟฟ้าผ่านข้ามสเปกตรัมแม่เหล็กไฟฟ้าที่ทุกช่วงความยาวคลื่น นับตั้งแต่คลื่นวิทยุไปจนถึงรังสีแกมมา เปลวสุริยะส่วนมากจะเกิดขึ้นในย่านแอ็กทีฟเช่น บริเวณจุดมืดดวงอาทิตย์ ซึ่งมีสนามแม่เหล็กกำลังแรง รังสีเอ็กซ์และการแผ่รังสีอุลตราไวโอเล็ตที่แผ่ออกมาโดยเปลวสุริยะสามารถส่งผลกระทบต่อชั้นบรรยากาศของโลก และทำลายการสื่อสารด้วยคลื่นวิทยุช่วงยาว การปะทะของคลื่นโดยตรงที่ความยาวคลื่นขนาดเดซิเมตรอาจรบกวนการทำงานของเรดาร์และอุปกรณ์อื่น ๆ ที่ทำงานในช่วงความถี่ดังกล่าว
# เดฟโทนส์
เดฟโทนส์  เป็นวงอัลเทอร์เนทีฟเมทัลอเมริกัน จากเมืองแซคราเมนโต รัฐแคลิฟอร์เนีย ก่อตั้งวงในปี ค.ศ. 1989 วงประกอบด้วยสมาชิกคือ ชิโน โมเรโน (ร้องนำและกีตาร์), สตีเฟน คาร์เพนเตอร์ (กีตาร์), ชิ เช็ง (เบส), แฟรงก์ เดลกาโด (คีย์บอร์ดและเทิร์นเทเบิล) และอาเบ คันนิงแฮม (กลองและเพอร์คัชชัน) วงออกผลงานอัลบั้มมา 6 ชุด โดยมี 2 อัลบั้มแผ่นเสียงทองคำขาว (Adrenaline, White Pony) และ 2 อัลบั้มแผ่นเสียงทองคำ (Around the Fur, Deftones) และสตูดิโออัลบั้มล่าสุดของวงคือชุด Ohms ออกขายในปี ค.ศ. 2020
# เขตแผ่รังสี
เขตแผ่รังสี  คือบริเวณใจกลางของเนื้อในดวงอาทิตย์ อยู่ระหว่างแกนกลางกับเขตพาความร้อน พลังงานภายในแกนกลางของดาวจะเดินทางออกมาจากแกนกลางโดยผ่านเขตแผ่รังสี โดยอยู่ในรูปของการแผ่รังสีแม่เหล็กไฟฟ้า เขตแผ่รังสีนี้มีความหนาแน่นมาก ระยะเวลาที่พลังงานจะผ่านออกมาอาจใช้เวลานับล้าน ๆ ปี

 แหล่งข้อมูลอื่น 
 SOHO ... Solar and Heliospheric Observatory — เว็บไซต์อย่างเป็นทางการของโครงการโซโฮ โครงการร่วมมือระหว่าง นาซ่า กับ ESA
 ภาพเคลื่อนไหวอธิบายถึงย่านการแผ่รังสี  (University of Glamorgan).
 ภาพเคลื่อนไหวอธิบายถึงอุณหภูมิและความหนาแน่นของย่านการแผ่รังสี  (University of Glamorgan).
# วงโคโรนา
วงโคโรนา ก่อให้เกิดโครงสร้างพื้นฐานของโคโรนาชั้นล่างกับเขตเปลี่ยนผ่านของดวงอาทิตย์ ภาพวงที่มีโครงสร้างสลับซับซ้อนและสวยงามนี้เป็นผลลัพธ์โดยตรงจากการบิดเบี้ยวของฟลักซ์แม่เหล็กของดวงอาทิตย์ที่เกิดขึ้นภายในตัวดวงอาทิตย์ จำนวนการเกิดวงโคโรนามีส่วนสัมพันธ์โดยตรงกับวัฏจักรสุริยะ ด้วยเหตุนี้จึงมักพบวงโคโรนาพร้อมกับจุดมืดดวงอาทิตย์ที่พื้นด้านล่าง ฟลักซ์แม่เหล็กขาขึ้นพุ่งผลักผ่านโฟโตสเฟียร์ และปล่อยพลาสมาที่เย็นกว่าลงไปเบื้องล่าง ความแตกต่างระหว่างโฟโตสเฟียร์กับส่วนที่อยู่ภายในดวงอาทิตย์นั่นเองที่ทำให้เกิดจุดมืดดวงอาทิตย์

แหล่งข้อมูลอื่น
 TRACE homepage
 Solar and Heliospheric Observatory, including near-real-time images of the solar corona
 Coronal heating problem at Innovation Reports
 NASA/GSFC description of the coronal heating problem
 FAQ about coronal heating 
Animated explanation of Coronal loops and their role in creating Prominences  (University of Glamorgan)
# เขตพาความร้อน
เขตพาความร้อน  ของดาวฤกษ์ คือขอบเขตช่วงหนึ่งของรัศมีที่ซึ่งพลังงานเคลื่อนที่ออกมาโดยการพาความร้อน ขณะที่ในเขตแผ่รังสีนั้นพลังงานเคลื่อนที่ออกมาด้วยการแผ่รังสี การพาความร้อนของดาวฤกษ์ประกอบด้วยการเคลื่อนไหวของมวลพลาสมาภายในดาว ซึ่งตามปกติจะทำให้เกิดกระแสการพาความร้อนหมุนวน โดยกระแสพลาสมาร้อนหมุนออกมาและกระแสพลาสมาเย็นหมุนกลับไป ในดาวฤกษ์หนึ่งๆ การพาความร้อนเกิดขึ้นเมื่อความแตกต่างของอุณหภูมิมีสูงมาก (เช่น มีการเปลี่ยนแปลงอุณหภูมิอย่างรวดเร็วที่ระยะห่างจากจุดศูนย์กลางของดาว) ดาวฤกษ์ทุกดวงจะร้อนที่สุดที่แกนกลาง และเย็นที่สุดที่ชั้นโฟโตสเฟียร์ 

ดาวฤกษ์ที่มีมวลมากกว่า 1.1 เท่าของดวงอาทิตย์ การเกิดปฏิกิริยานิวเคลียร์ฟิวชั่นที่แปลงไฮโดรเจนไปเป็นฮีเลียมจะเกิดขึ้นจากวงจรปฏิกิริยาคาร์บอน-ไนโตรเจน-ออกซิเจน มิได้เกิดจากห่วงโซ่ปฏิกิริยาโปรตอน-โปรตอน เพราะในวงจรปฏิกิริยาคาร์บอน-ไนโตรเจน-ออกซิเจนนั้น อุณหภูมิเป็นเรื่องอ่อนไหวมาก ที่แกนกลางดาวนั้นร้อนจัดแต่อุณหภูมิก็ลดลงอย่างรวดเร็วมาก ดังนั้นจึงเกิดย่านการพาความร้อนขึ้นซึ่งผสมเชื้อเพลิงไฮโดรเจนกับฮีเลียมที่เป็นผลผลิตอย่างสม่ำเสมอ 

ดาวฤกษ์ในแถบลำดับหลักที่มีมวลต่ำ เช่นดาวแคระแดง รวมไปถึงดาวฤกษ์หลังแถบลำดับหลัก เช่น ดาวยักษ์แดง มีแต่ย่านการพาความร้อนตลอดทั้งดวง ไม่มีย่านการแผ่รังสี
# แถวลำดับจูดี้
แถวลำดับจูดี้  คือแถวลำดับแบบจับคู่ ที่ซับซ้อนและรวดเร็วซึ่งใช้ในการเก็บข้อมูล และค้นหาข้อมูลโดยคีย์ที่เป็นจำนวนเต็มหรือข้อความ 

ถึงแม้จะเรียกว่าแถวลำดับจูดี้ แต่จริงๆแล้ว แถวลำดับจูดี้จัดเก็บข้อมูลภายในในรูปแบบ digital trees แต่ API ของ แถวลำดับจูดี้จะมีบริการสำหรับผู้ใช้แบบเดียวกับแถวลำดับ

แถวลำดับจูดี้แบ่งเป็น 3 ประเภท โดยมีการmapข้อมูลดังนี้

Judy Array TypekeyvalueJudy1longbitJudyLlonglongJudySLstringbit

แถวลำดับจูดี้ยังถูกเชื่อว่ามีความเสี่ยงต่อการโจมตีให้โครงสร้างข้อมูลใช้งานไม่ได้โดยการให้โครงสร้างข้อมูลทำงานกับข้อมูลที่ทำให้เกิดกรณีที่แย่ที่สุด
thumb|Doug Baskins และ Judy น้องสาวของเขา
แถวลำดับจูดี้ถูกคิดขึ้นโดย Doug Baskins และทำให้สำเร็จโดย ฮิวเลตต์-แพคการ์ด (จูดี้คือชื่อของน้องสาวของ Doug Baskinshttp://judy.sourceforge.net/index.html Main Judy arrays web page)

ประสิทธิภาพเมื่อเทียบกับ ตารางแฮช แบบ SeparateChaining
การทดสอบถูกทดสอบบน 2GB HP 9000 J5000 workstation running HP-UX 11i at 440 MHzhttp://docs.hp.com/en/B6841-90001/ch02s03.html Hashing versus JudyL

การเพิ่มข้อมูล

ไฟล์:JudyvsHash1.gif

การค้นข้อมูล

ไฟล์:JudyvsHash2.gif

การใช้หนวยความจำ

ไฟล์:JudyvsHash3.gif
# อักลีคิดโจ
อักลีคิดโจ  เป็นวงฮาร์ดร็อกอเมริกัน จากรัฐแคลิฟอร์เนีย ชื่อของวงนั้นได้ตบตาวงอื่นๆคือวง Pretty Boy Floyd อักลีคิดโจ ได้รวมเสียงดนตรีในหลายรูปแบบได้แก่ ร็อก ฮาร์ดร็อก และ เฮฟวีเมทัล กับการอ้างอิงถึงเสียงโดยรวมของวงและวิสัยทัศน์ และได้แยกวงในปี 1997, แต่กลับมารวมตัวอีกครั้งในสิบสามปีต่อมา.

ผลงาน
สตูดิโออัลบั้ม
 America's Least Wanted (1992)
 Menace to Sobriety (1995)
 Motel California (1996)

อีพี
 As Ugly as They Wanna Be (1991)

อัลบั้มรวมเพลง
 The Very Best of Ugly Kid Joe (1998)
 The Collection (2002)

ซิงเกิล
 ปี ซิงเกิล อันดับชาร์ต การรับรอง อัลบั้ม US US Main US Pop AUS FRA NOR NZ UK 1992 "Everything About You" 9 6 — — 25 5 — 3  As Ugly As They Wanna Be "Madman" — — — — — — — —  America's Least Wanted "Neighbor" — 29 — 28 — — — 28  "So Damn Cool" — — — — — — — 44  1993 "Cat's in the Cradle" 6 3 11 1 28 2 4 7 
 US: ทองคำ "Busy Bee" — 22 — 39 — — — 39  1994 "Goddamn Devil" — — — — — — — —  "N.I.B." — — — — — — — —  ไม่มีอัลบั้ม 1995 "Tomorrow's World" — — — — — — — —  Menace to Sobriety "Milkman's Son" — — — 40 — — — 39  "Cloudy Skies" — — — — — — — —  1996 "It's a Lie" — — — — — — — —  Motel California "Sandwich" — — — — — — — —  "—"